Sekretari Gejts i del në mbrojtje strategjisë së luftës
Ai tha se trupat amerikane mund të qëndrojnë në Irak për një kohë të gjatë, megjithëse numri i tyre do të pakësohet dhe misioni i tyre
Presidenti Bush ka folur për një prani afatgjatë të forcave ushtarake amerikane në Irak. Kritikët e luftës thonë se kjo do të thotë një konflikt, i cili do të vazhdojë për më tepër se një dekadë dhe kur forcat amerikane do të vazhdojnë të qëndrojnë në Irak, ndoshta në nivelin e 100 mijë trupave, gjatë gjithë kësaj periudhe. Por Sekretari i Mbrojtjes Gejts nuk është dakord me këtë konstatim. Ai thotë se me pakësimin e një numri të vogël trupash, gjë që e përmendi Presidenti Bush të enjten e kaluar, administrata amerikane do t’i bëjë një vlerësim të mëtejshëm gjendjes atje. Ai thotë, se në se do të vazhdojë të ketë përparim, misioni i forcave amerikane do të ndryshojë. - tha zoti Gates. Gjatë një interviste që dha në programin “This Week” të rrjetit televiziv ABC, Sekretari Gejts tha se ai parasheh që në të ardhmen do të ketë një prani relativisht të vogël ushtarake amerikane në Irak. Ai tha se kjo forcë do të përqëndrohej tek siguria në kufi, përpjekjet e anti-terrorizmit dhe stërvitja dhe pajisja e ushtrisë irakiane. - tha zoti Gejts. Presidenti Bush bëri të njohur të enjten, se e ka pranuar një plan të propozuar nga komandanti i forcave amerikane në Irak, gjenerali David Petreas, për tërheqjen e rreth 6 mijë trupave amerikane nga Iraku, deri në fund të vitit, me një pakësim të mëtejshëm gjatë 6 muajve të parë të 2008. Por kryetari demokrat i Komisionit të Marrëdhënieve me Jashtë të Senatit, Josef Bajden, ligjvënës i Delauerit, tha dje në një intervistë për televizionin "Fox News", se plani i tërheqjes nuk është i mjaftueshëm. - tha ai. Senatori Bajden, i cili po përpiqet të sigurojë mbështetjen e partisë së tij për kandidat presidencial i demokratëve, tha se ai është dakord me mendimin e Shtëpisë së Bardhë, se tërheqja e menjëherhsme e të gjitha forcave amerikane nga Iraku, do të ishte diçka shkatërrimtare. Por ai shtoi se trupat amerikane mund të jenë të efektshme, edhe duke qenë shumë më të pakta në numër, në se ato dislokohen në kufijtë e Irakut. - tha Senatori Biden. Një anketim i fundit, tregon se shumica e amerikanëve nuk e mbështesin strategjinë e Presidentit për Irakun, por ata nuk kërkojnë tërheqjen e menjëhershme të trupave amerikane prej andej. Një anketim i televizionit "FOX NEWS", tregon se vetëm 22 për qind e amerikanëve janë për tërheqjen e menjëhershme të trupave amerikane nga Iraku, dhe 42 për qind e tyre preferojnë tërheqjen graduale gjatë një periudhe një-vjeçare, kurse 24 për qind kërkojnë që trupat të qëndrojnë në Irak, deri sa ushtria irakiane të jetë plotësisht e aftë të marrë përsipër detyrat e sigurisë së vendit. Ndërkohë, sipas një vëzhgimi të agjencisë Associated Press, 65 për qind e amerikanëve nuk janë dakord me mënyrën e trajtimit të luftës nga Presidenti.//lk